kardosdrur/scandi-wiki huggingface dataset:
Abba Eban

Abba Eban (hebraisk: אבא אבן) (født 2. februar 1915 – 17. november 2002) var en israelsk diplomat og politiker.

Eban blev født i Cape Town i Sydafrika med navnet Aubrey Solomon Meir, og flyttede tidligt til England. Han fik sin uddannelse ved St Olave's Grammar School før han studerede klassiske og orientalske sprog ved Queens' College, Cambridge, efterfulgt af arabisk og hebraisk ved Pembroke College fra 1938 til 1939. Ved udbruddet af 2. verdenskrig rejste Eban for at arbejde for Chaim Weizmann ved World Zionist Organization i London fra december 1939. Få måneder senere gik han ind i den britiske hær som efterretningsofficer, og steg senere i graderne til major. 

Eban flyttede tilbage til London for at arbejde i informationsafdelingen til Jewish Agency, og blev senere sendt til New York, hvor FN's generalforsamling var i færd med at behandle "Palæstinaspørgsmålet". I 1947 blev han udnævnt som liaisonofficer til FN's specialkomité om Palæstina, hvor han opnåede at få godkendelse af en deling af Palæstina i en jødisk og en arabisk del. På denne tid ændrede han sit navn til det hebraiske ord "Abba" (far). Eban tilbragte et årti i FN, og fungerede samtidig som landets ambassadør til USA. I 1952 blev han valgt til vicepræsident i FN's generalforsamling.

Eban forlod USA i 1959 og rejste til Israel, hvor han blev indvalgt i Knesset (det israelske parlament) som medlem af Israels arbejderparti. Han var uddannelses- og kulturminister under David Ben-Gurion fra 1960 til 1963, derefter som sekretær for premierminister Levi Eshkol frem til 1966. Gennem hele perioden (1959-1966) var han samtidig præsident for Weizmann-instituttet i Rehovot. 

Fra 1966 til 1974 var Eban Israels udenrigsminister under såvel Levi Eshkol som Golda Meir, blandt andet under seksdageskrigen. Han var alligevel en stærk tilhænger at afgive områderne, som blev okkuperede under krigen for at opnå fred. 

I 1988 mistede han sin plads i Knesset efter intern splittelse i Arbejderpartiet. Resten af sit liv arbejdede han med at skrive og undervise, blandt andet som gæsteforelæser ved Princeton University og Columbia University. I 2001 modtog Eban Israel-prisen, landets højeste æresbevisning. Han døde i 2002 og blev begravet i Kfar Shmaryahu, nord for Tel Aviv.

Kilder 
 The Commentator; "In Memoriam"; bind 67, nummer 5 – 25. november 2002
 http://www.jafi.org.il/education/100/people/BIOS/eban.html  Biografi ved "The Department for Jewish Zionist Education"

Eksterne henvisninger 

Politikere fra Israel
Diplomater fra Israel
Thurnau

Thurnau er en købstad (markt) i Landkreis Kulmbach, Regierungsbezirk Oberfranken i den tyske delstat Bayern. Den ligger i nordenden af Fränkische Schweiz midt i trekanten mellem byerne Kulmbach-Bayreuth-Bamberg ved Autobahn A 70.

Inddeling 
Ud over Thurnau, er der i kommunen følgende landsbyer og bebyggelser:

Historie 

Thurnau var sæde for slægten Förtsch von Thurnau. Lensherre var fra 1292 biskoppen af Bamberg. Da slægten von Förtsch uddøde i 1551 blev efterfølgerne Georg von Giech og Hans Georg von Künsberg. Greverne von Giech og von Künsberg blev i 1796 mediatiseret til Preußen. Ved Freden i Tilsit 1807 kom Thurnau, en del af det preußiske Fyrstedømmet Bayreuth under Frankrig. I 1810 kom Thurnau under Bayern. Ved forvaltningsreformen i Bayern i 1818 opstod den nuværende kommune.

Seværdigheder 

Med sin historiske bykerne og Schloss Thurnau med broovergang til St.-Laurentius-Kirche og et pottemagermuseum er Thurnau et yndet turistsmål.

Schloss Thurnau hører til de største slotsanlæg i Franken. Den ældste del er bygget i det 13. århundrede af Slægten von Förtsch ; Den seneste tilbygning er fra 1731. I dag er der ud over kongreshotel, Forschungsinstitut für Musiktheater der hører under Universität Bayreuth.

Rådhuset er i Künsberghof, der er opført i 1751, og ombygget fra 1986 til 1988.

Personer fra Thurnau 
 Georg August Goldfuß (1782–1848), Palæontolog og Zoolog, født i Thurnau
 Carl von Linde (1842–1934), ingeniør, opfinder (køleanlæg) og grundlægger af Linde AG, født i Berndorf

Eksterne henvisninger 

 Aus der Vorgeschichte des Thurnauer Landes (A. Gelbhaar)
 Aus der Geschichte des Burgschlosses Thurnau
 Forschungsinstitut für Musiktheater der Universiätät Bayreuth 
 Heraldik und Wappen am Thurnauer Schloss 
 Sendeanlage Thurnau

Fränkische Schweiz
Trebgast

Trebgast er en kommune i Landkreis Kulmbach, Regierungsbezirk Oberfranken i den tyske delstat Bayern. Den er en del af Verwaltungsgemeinschaft Trebgast.

Geografi 
Kommunen består ud over Trebgast af landsbyerne:

 Feuln
 Lindau
 Waizendorf

Eksterne henvisninger 

 Strohberta Homepage
Fritz Brun (amtmand)

Petrus Friedrich Constantin Brun (født 13. marts 1813 i København, død 6. juli 1888 på Krogerup i Humlebæk) var en dansk kammerherre, folketingsmand og amtmand. Han var ældre broder til Alexander Brun, C.A.A.F.J. Brun og P.E.C. Brun.

Livshistorie 
P.F.C. Brun blev født den 13. marts 1813 i København som søn af C.F.B. Brun og Frederikke Margrethe Brun, f. Bügel. Han blev 1830 privat dimitteret til Københavns Universitet, 1836 juridisk kandidat, 1838 ulønnet volontær i Rentekammeret, 1840 kammerjunker, 1841 lønnet volontær i Rentekammeret, var både 1842 og 1843 konstitueret som amtmand i Thisted Amt, blev 1846 auskultant i Rentekammeret, var i den følgende tid atter flere gange konstitueret som amtmand, blev 1849 ekspeditionssekretær i Domænekontoret, samme år konstitueret og 1850 fast ansat som amtmand over Præstø Amt, hvilket embede han derefter med nidkærhed og dygtighed bestyrede, indtil han 1885 gik på pension. 1866 blev han kammerherre, 1874 Kommandør af Dannebrogsordenens 2. grad og 1885 Kommandør af 1. grad.

1870 overtog han Krogerup gods, hvor han tog ophold efter sin pensionering, og hvor han døde den 6. juli 1888. I en lang årrække var han medlem af direktionen for Sindssygeanstalten i Oringe, og fra 1861-64 var han medlem af Folketinget for Præstø Amts 4. kreds (Præstøkredsen). Han var en sjældent dannet personlighed med alsidige interesser.

Den 30. juni 1841 ægtede han Vilhelmine Frølich (f. 23. april 1817 d. 29. december 1852), en datter af grosserer Jacob Frølich og Vilhelmine f. Tutein; anden gang giftede han sig 17. maj 1854, med Regitze Sophie Vind (f. 7. juli 1825), en datter af kammerherre Christian Andreas Vind til Sanderumgård og Bækkeskov (1794-1869).

Kilder 
 Dansk Biografisk Leksikon

Eksterne henvisninger 

 

Amtmænd fra Danmark
Folketingsmedlemmer i 1860'erne
Godsejere fra Danmark
Jurister fra Danmark
Fritz
Personer fra København
Kommandører af 1. grad af Dannebrog
Personer i Dansk Biografisk Leksikon
Kammerherrer fra Danmark
Constantin Brun (flertydig)

Constantin Brun kan henvise til flere personer:

 Constantin Brun (1746-1836) – dansk storkøbmand og gehejmekonferensråd (Johan Christian Constantin Brun)
 Fritz Brun (amtmand) (1813-1888) – dansk amtmand, kammerherre og folketingsmand (Petrus Friedrich Constantin Brun)
 Constantin Brun (politiker) (1818-1903) – dansk proprietær og folketingsmand (Poul Ernst Constantin Brun)
 Constantin Brun (diplomat) (1860-1945) – dansk diplomat og kammerherre
Qalandariyya

Qalandariyya (tyrkisk: Kalenderîlik) var en heterodoks shiitisk orden som var udbredt omkring områderne der strækker sig i mellem Anatolien-Syrien og Khorasan-Indien fra 1200-tallet og frem til 1600-tallet.

Islam
Sufisme
Alevisme
Constantin Brun (diplomat)

Constantin Brun (født 5. oktober 1860 i København, død 23. december 1945 i Washington D.C., USA) var en dansk gesandt og kammerherre.

Constantin Brun blev født den 5. oktober 1860 i København som søn af C.A.A.F.J. Brun (f. den 7. juni 1824 på Krogerup, Humlebæk) og Ella Amalie Brun, f. Bluhme (f. 18. maj 1838 i Store Heddinge). Han blev student fra Herlufsholm 1878, cand.jur. 1883; fik et par år efter ansættelse i Udenrigsministeriet og blev legationssekretær i Berlin 1887, i Paris 1891. Han udnævntes 1895 til gesandt i Washington D.C., 1897 blev han udpeget til kammerherre og forflyttedes 1908 til London, hvorfra han 1912 atter vendte tilbage til Washington. Han deltog 1907 i den 2. fredskonference i Haag som første delegeret for Danmark.

Han var Storkorsridder af Dannebrogordenen.

Kilder 
 Salmonsens Konversationsleksikon

Gesandter fra Danmark
Jurister fra Danmark
Constantin
Personer fra København
Storkors af Dannebrog
Personer i Dansk Biografisk Leksikon
Personer i Kraks Blå Bog (afdøde)
Danskere i 1800-tallet
Danskere i 1900-tallet
Salmonsens
Kammerherrer fra Danmark
Herlovianere
Oscar Brun

Oscar Brun (født 6. januar 1851 på Lindersvold, død 25. august 1921 i Humlebæk) var hofjægermester, landstingsmedlem og ejer af Krogerup gods i Humlebæk samt Sædingegård.

Oscar Brun var søn af Fritz Brun og Vilhelmine Brun, f. Frølich og overtog Krogerup 1888. Han blev gift med Ida Charlotte Sophie Tesdorph (f. den 27. okt. 1851 på Orupgård i Idestrup – d. 1939, datter af Edward Tesdorpf) den 3. juli 1874 i Idestrup Kirke, men da Krogerup var forgældet, var der ingen af arvingerne, der havde mulighed for at overtage godset, hvorfor det efter Ida Tesdorphs død blev solgt til Statens Jordlovsudvalg i 1942.

Oscar Brun var medlem af Landstinget 1892-1902. Han var desuden medlem af administrationen for Ringsted Kloster og Det Bügelske Fideicommis, bestyrelsesformand for Frejr, medlem af bestyrelsen for Foreningen for landøkonomisk Fjerkræavl, medlem af Landsudvalget for Anvendelse af udenlandske Landarbejdere. Desuden medlem af Maribo Amtsråd, af Maribo Stiftsmuseums bestyrelse og af tilsynsrådet i Landbygningernes Brandforsikring. Formand for værgerådet i Nebbelunde Sogn og Sædding Sogn.

Humlebæk Station blev i 1897 anlagt på et stykke jord foræret af Oscar Brun.

Oscar Bruns Vej i Humlebæk er opkaldt efter ham. Tilsvarende findes der en Ida Tesdorphs Vej.

Oscar Brun var Ridder af Dannebrog.

Kilder 

 Kraks Blå Bog 1910

Eksterne henvisninger 
 

Landstingsmedlemmer fra Højre (1881-1915)
Godsejere fra Danmark
Riddere af Dannebrog
Landstingsmedlemmer i 1890'erne
Landstingsmedlemmer i 1900'erne
Oscar
Amtsrådsmedlemmer
Personer i Kraks Blå Bog (afdøde)
Hofjægermestre fra Danmark
C.F.B. Brun

Carl Friedrich Balthasar Brun (20. april 1784 – 14. november 1869) var hofjægermester og kammerherre, søn af Constantin Brun og Friederike Brun og ejer af Krogerup i Humlebæk. Broder til Ida Brun.

Han ægtede 1812 Frederikke Margrethe Brun, f. Bügel, datter af handelsmanden Caspar Peter Bügel.

Han rejste mod Italien den 23. november 1808 og må have stiftet bekendtskab med Bertel Thorvaldsen i Rom. 1840-41 var han atter på rejse i Rom.

Han var Kommandør af Dannebrog.

Han var fader til:
 Alexander Brun
 P.F.C. Brun
 P.E.C. Brun
 C.A.A.F.J. Brun

Kilder 
 Arkivet, Thorvaldsens Museum

Godsejere fra Danmark
C.F.B.
Danskere i 1800-tallet
Kommandører af 1. grad af Dannebrog
Kammerherrer fra Danmark
Hofjægermestre fra Danmark
Nha Trang

Nha Trang er en by i det sydlige Vietnam med et indbyggertal (pr. 2005) på cirka 350.000. Byen ligger ved kysten til det Sydkinesiske hav og er hovedstad i provinsen Khánh Hòa.

Nha Trang er et af Vienams mest populære turistmål, ikke mindst på grund af sine fremragende badestrande.

Galleri

Eksterne henvisninger 

 Nha Trang - Wikivoyage 

Byer i Vietnam
Maigonis Valdmanis

Maigonis Valdmanis (født 8. september 1933 i Riga, Letland, død 30. oktober 1999 i Roja) var en sovjetisk basketballspiller som deltog i flere olympiske lege 1952 i Helsinki, 1956 i Melbourne og 1960 i Rom.
 
Valdmanis vandt en olympisk sølvmedalje i basketball under OL 1952 i Helsinki. Han var med på det sovjetiske hold som kom på andenpladsen i basketturneringen efter USA. Det var tredje gang som basketball stod på det olympiske program, treogtyve hold deltog i turneringen som blev afviklet i perioden 14. juli til 2. august 1952. Sovjetunionen vandt semifinalen over Uruguay med 61-57, men i finalen tabte de mod USA med 25-36. 

Valdmanis vandt sølvmedalje i de to påfølgende olympiske lege, OL 1956 i Melbourne og OL 1960 i Rom, i basketball med Sovjetunionen.

Han blev europamester i basketball tre gange med Sovjetunionen, 1957, 1959 og 1961.

OL-medaljer 
 1952  Helsingfors –  Sølv i basketball  URS
 1956  Melbourne –  Sølv i basketball  URS
 1960  Rom –  Sølv i basketball  URS

Basketballspillere fra Sovjetunionen
Personer fra Riga
Viktor Vlasov

Viktor Petrovitj Vlasov russisk: Виктор Петрович Власов (1. september 1925 – 2002) var en sovjetisk basketballspiller, som deltog i de olympiske lege 1952 i Helsinki.

Vlasov vandt en olympisk sølvmedalje i basketball under OL 1952 i Helsinki. Han var med på det sovjetiske hold som kom på andenpladsen i basketturneringen efter USA. Det var tredje gang hvor basketball stod på det olympiske program, treogtyve hold deltog i turneringen som blev afviklet i perioden 14. juli til 2. august 1952. Sovjetunionen vandt semifinalen over Uruguay med 61-57, men i finalen tabte de mod USA med 25-36.

Han blev europamester i basketball med Sovjetunionen i 1953.

OL-medaljer 
 1952  Helsinki –  Sølv i basketball  URS
 

Basketballspillere fra Sovjetunionen
Ilmar Kullam

Ilmar Kullam (15. juni 1922 i Tartu – 2. november 2011) var en estisk (sovjetisk) basketballspiller som deltog i de olympiske lege 1952 i Helsinki.

Kullam vandt en olympisk sølvmedalje i basketball under OL 1952 i Helsinki. Han var med på det sovjetiske hold som kom på andenpladsen i basketturneringen efter USA. Det var tredje gang hvor basketball stod på det olympiske program, treogtyve hold deltog i turneringen som blev afviklet i perioden 14. juli til 2. august 1952. Sovjetunionen vandt semifinalen over Uruguay med 61-57, men i finalen tabte de mod USA med 25-36. Kullam spillede alle otte kampe ved OL-turneringen.

Han blev europamester i basketball tre gange med Sovjetunionen, 1947, 1951 og 1953.

OL-medaljer 
 1952  Helsinki –  Sølv i basketball  URS

Eksterne henvisninger 
  
 

Basketballspillere fra Sovjetunionen
Olympiske sølvmedaljevindere fra Sovjetunionen
Medaljevindere ved sommer-OL 1952
Personer fra Tartu
Heino Kruus

Heino Kruus (  ; født 30. september 1926 i Tallinn – 24. juni 2012) var en estisk (sovjetisk) basketballspiller, som deltog i de olympiske lege 1952 i Helsinki.

Kruus vandt en olympisk sølvmedalje i basketball under OL 1952 i Helsinki. Han var med på det sovjetiske hold, som kom på andenpladsen i basketturneringen efter USA. Det var tredje gang, basketball stod på det olympiske program. 23 hold deltog i turneringen, som blev afviklet i perioden 14. juli til 2. august 1952. Sovjetunionen vandt semifinalen over Uruguay med 61-57, men i finalen tabte de mod USA med 25-36. Kruus spillede alle otte kampe ved OL-turneringen.

Han blev europamester i basketball to gange med Sovjetunionen, 1951 og 1953.

OL-medaljer 
 1952  Helsinki –  Sølv i basketball  URS
 

Basketballspillere fra Sovjetunionen
Otar Korkija

Otar Korkija russisk: Отар Михайлович Коркия  (10. maj 1923 i Kutaisi – 15. marts 2005 i Tbilisi) var en sovjetisk basketballspiller som deltog i de olympiske lege 1952 i Helsinki.

Korkija vandt en olympisk sølvmedalje i basketball under OL 1952 i Helsinki. Han var med på det sovjetiske hold som kom på andenpladsen i basketturneringen efter USA. Det var tredje gang hvor basketball stod på det olympiske program, treogtyve hold deltog i turneringen som blev afviklet i perioden 14. juli til 2. august 1952. Sovjetunionen vandt semifinalen over Uruguay med 61-57, men i finalen tabte de mod USA med 25-36. Korkija spillede syv kampe ved OL-turneringen.

Han blev europamester i basketball tre gange med Sovjetunionen, 1947, 1951 og 1953.

OL-medaljer 
 1952  Helsinki –  Sølv i basketball  URS
 

Basketballspillere fra Sovjetunionen
Anatolij Konev

Anatolij Konstantinovitj Konev russisk: Анатолий Константинович Конев (10. januar 1921 – 9. november 1965) var en sovjetisk basketballspiller som deltog i de olympiske lege 1952 i Helsinki.

Konev vandt en olympisk sølvmedalje i basketball under OL 1952 i Helsinki. Han var med på det sovjetiske hold som kom på andenpladsen i basketturneringen efter USA. Det var tredje gang hvor basketball stod på det olympiske program, treogtyve hold deltog i turneringen som blev afviklet i perioden 14. juli til 2. august 1952. Sovjetunionen vandt semifinalen over Uruguay med 61-57, men i finalen tabte de mod USA med 25-36. Konev spillede alle otte kampe ved OL-turneringen.

Han blev europamester i basketball tre gange med Sovjetunionen, 1947, 1951 og 1953.

OL-medaljer 
 1952  Helsinki –  Sølv i basketball  URS
 

Basketballspillere fra Sovjetunionen
São José do Rio Preto

São José do Rio Preto (port. for Sankt Josef af sorte flod) er en by og et amt (município) i den brasilianske delstat São Paulo.

Ekstern henvisning 
 Officiel Webside
 UNESP – University i Rio Preto
 Rio Preto at WikiMapia

Referencer 

Byer i Brasilien
Untersteinach

Untersteinach er en kommune i Landkreis Kulmbach, Regierungsbezirk Oberfranken i den tyske delstat Bayern. Den er administrationsby for Verwaltungsgemeinschaft Untersteinach.

Geografi 
Untersteinach ligger i Naturpark Frankenwald, og betår ud over Untersteinach af landsbyerne Gumpersdorf og Hummendorf. Gennem kommunen løber den lille flod Untere Steinach, der via Schorgast er en biflod til Weißer Main.

Eksterne henvisninger 

Frankenwald
Jason Statham

Jason Michael Statham (født 26. juli 1967) er en engelsk skuespiller kendt for sine roller i film som Bank Job ,The Transporter, Crank, Snatch, Death Race, The Italian Job, In The Name Of The King og War og hvor han spiller overfor Jet Li samt hovedrolle i filmen "Killer Elite".
Jason Statham har også spillet med i The Expendables i 2010, hvor han bl.a. spiller sammen med Sylvester Stallone
Han skal være med i filmen Fast and Furious 7, hvor han har rollen som Deckard Shaw.

Filmografi

Film

Computerspil

Musikvideoer

Fodnoter

Referencer

Eksterne henvisninger 

 

Skuespillere fra England
Personer fra London
Wirsberg

Wirsberg er en købstad (markt) i Landkreis Kulmbach, Regierungsbezirk Oberfranken i den tyske delstat Bayern.

Geografi 
Wirsberg er en kurby, der ligger cirka 20 kilometer nord for Bayreuth, i Naturpark Frankenwald.

Inddeling 
Udover Wirsberg, ligger der i kommunen disse landsbyer og bebyggelser:
 Birkenhof
 Cottenau
 Einöde
 Goldene Adlerhütte
 Neufang
 Osserich
 Schlackenmühle
 Sessenreuth
 Weißenbach

Eksterne henvisninger 

Frankenwald
Hotel Hesselet

Hotel Hesselet er et hotel beliggende ved Christianslundsskoven i Nyborg umiddelbart ud til Storebælt. Siden opførelsen i 1967 har Hesselet hørt til blandt landets mest eksklusive hoteller. 

Hesselet blev bygget af Kaj Wolhardt og Karl Haustrup, der er anden generation i familien bag Haustrups Fabriker. Arkitekten var Bent Severin, der i datiden var blandt landets førende hotelarkitekter. På stedet lå tidligere Christianslunds Badehotel. De 46 værelser er på mindst 35 kvadratmeter.

Karl Haustrups enke, Lizzi Haustrup, drev stedet frem til 1993, hvor det blev overtaget af Hans Mogens Frederiksen. I 2003 overtog de nuværende ejere, Sinne & Steen Sørensen, stedet. I maj 2008 blev den første tilbygning af hotellet siden indvielsen påbegyndt.
nuværende forpagter Rikke og Peter Karner.

Kilder og eksterne henvisninger
 Hotel Hesselets hjemmeside
 Hesselet tilbage til storheden Fyns Amts Avis 3. maj 2008
 Hotel Hesselet solgt til Knudsens Gaard Fyens Stiftstidende 25. september 2003

Etableret i 1967
Hesselet
Bygninger, konstruktioner og anlæg i Nyborg
The Final Cut (film fra 2005)

The Final Cut er  en amerikansk science fiction/thriller-film fra 2005.

Medvirkende

Eksterne henvisninger 
 

Amerikanske film fra 2005
Science fiction-film fra USA
Thrillerfilm fra USA
Film instrueret af Omar Naim
Grinchen - Julen er stjålet

Grinchen – Julen er stjålet er  en amerikansk jule-film fra 2000.

Medvirkende

Danske Stemmer 

 Thomas Mørkː Grinch
 Marie Søderbergː Cindy Lou Hvem
 Torben Sekovː Borgmester Augustus May Hvem
 Dorte Rømerː Martha May Hvem
 Puk Scharbauː Betty Lou Hvem
 Peter Secher Schmidtː Lou Lou Hvem
 Peter Røschkeː Whobris
 Ann Hjortː Clarnella
 Pauline Rehnéː Rose

Fortælleren
 Henning Moritzenː Fortælleren

Eksterne henvisninger 
 

Komediefilm fra USA
Amerikanske film fra 2000
Julefilm fra USA
Film instrueret af Ron Howard
Engelsksprogede film
Bad Santa

Bad Santa er  en amerikansk komedie/krimi-film fra 2003.

Medvirkende

Eksterne henvisninger 
 

Amerikanske film fra 2003
Komediefilm fra USA
Film instrueret af Terry Zwigoff
Kriminalfilm fra USA
Julefilm fra USA
Engelsksprogede film
Wonsees

Wonsees er en købstad (markt) i Landkreis Kulmbach, Regierungsbezirk Oberfranken i den tyske delstat Bayern. Den er en del af Verwaltungsgemeinschaft Kasendorf.

Geografi 
I kommunen ligger ud over Wonsees, landsbyerne og bebyggelserne:
 Feulersdorf
 Gelbsreuth
 Großenhül
 Kleinhül
 Lindenmühle
 Plötzmühle
 Sanspareil
 Schirradorf
 Schlötzmühle
 Zedersitz

Eksterne henvisninger
Hotel Plaza Odense

Clarion Collection Hotel Plaza Odense er et hotel beliggende på Østre Stationsvej overfor Kongens Have i Odense.

Hotellet er tegnet af arkitekt L. Egefeldt og blev opført som Odense Nye Missionshotel i 1915-1916 på en grund, der oprindeligt hørte til de kongelige køkkenhaver ved Odense Slot. Det er opbygget som en hovedbygning med to sidefløje samt et tårn. Da det stod færdigt, var hotellet et af de største udenfor København. Der blev allerede i 1925 bygget yderligere en fløj til hotellet, hvilket bragte antallet af værelser op på 105.

Værelserne er indrettet i gammel engelsk stil. Hotellet har en restaurant, Restaurant Rosenhaven. 

Siden 2001 har hotellet været en del af Choice Hotels Scandinavia og har siden været et Clarion Collection-hotel. Det ejes af Dorte og Jan Milling.

Kilder og eksterne henvisninger
 Hotellets hjemmeside 
 Om hotellets historie

Etableret i 1916
Plaza Odense
Bygninger, konstruktioner og anlæg i Odense
Store forventninger

Store forventninger (eng. Great expectations) er en roman af Charles Dickens, der kom som føljeton i All the Year Round fra december 1860 til august 1861. Den er et af Dickens' hovedværker og en af verdens mest populære bøger, med mere end 250 bearbejdninger til teater og film.

Kilder 

Romaner af Charles Dickens
Hotel Kongens Ege

Scandic Hotel Kongens Ege var et hotel, der lå umiddelbart nordøst for Randers' centrum.

Historie 
Hotellet blev opført i 1967 og er tegnet af Bent Severin, der har tegnet en række kendte danske hoteller, herunder Hotel Scandinavia i København. Hotellet blev opført på et tidligere militært anlæg, der var anlagt på et par sandbakker, der blev benyttet til skydeøvelser. Fra omkring 1825 blev forsøgt anlagt skov på bakkerne og der blev etableret en skovpavillion på området. Pavillionen blev revet ned ved opførelsen af hotellet tillige med tre ege, der var blevet plantet i anledning af Christian 10.'s 70 års fødselsdag den 26. september 1940. Grundet beliggenheden på bakken er der fra hotellet udsigt over både byen og Randers Fjord.

Hotellet husede fra slutningen af 1970'erne Randers Revyen, der i perioden tog navnet Kongens Ege Revyen, og i 1986 havde hotellet landets højeste belægningsprocent samtidig med, at Kongens Ege Revyen blev kåret som landets bedste.

Hotel Kongens Ege blev i 1987/88 overtaget af Scandic hotelkæden, der udvidede antallet af værelser fra 88 til 130 værelser.

Lukning 
I august 2013 oplyste Scandic, at der efter flere års tab ikke var grundlag for at drive hotellet videre og at Scandic derfor indstillede hoteldriften den 1. december 2013. Scandic henviste bl.a. til, at der efter Vestas' lukning af aktiviteter i Randers ikke var grundlag for rentabel hoteldrift på hotellet. Ejendommen ejes af Topdanmark, og pr. november 2013 forventedes det ikke, at bygningerne fremover vil blive anvendt til hoteldrift.

Kirke 
Fra januar 2014 og året ud, er Kongens Ege delvist udlejet til Den Evangeliske Frikirke, der siden august 2012 havde benyttet Nellemans tidligere bilhus på Hopitalsgade 10 i Randers. Udover søndags gudstjenester foregår der en række aktiviteter, bl.a. børnekirke, missions- og socialt engagement og ungdomskirken Skywalk.

Noter 

Etableret i 1967
Kongens Ege
Scandic Hotels
Virksomheder i Randers